PATVIRTINTA

Vilkaviškio rajono savivaldybės 
visuomenės sveikatos biuro

direktorės 2016 m. gegužės 5 d.

įsakymu Nr. V – 19
NUOTRAUKŲ KONKURSO „UŽKRĖSK JUDĖJIMO VIRUSU DRAUGUS!“, SKIRTO JUDĖJIMO SVEIKATOS LABUI DIENAI PAMINĖTI,  NUOSTATAI
I. BENDROSIOS KONKURSO NUOSTATOS
1. Nuotraukų konkurso „Užkrėsk judėjimo virusu draugus!“, skirto judėjimo sveikatos labui dienai paminėti nuostatai (toliau – Nuostatai) nustato konkurso tikslą, vykdymo laiką, konkurso organizavimo taisykles, laimėtojų vertinimo kriterijus ir apdovanojimų tvarką.

2. Nuotraukų konkurse „Užkrėsk judėjimo virusu draugus!“, skirto judėjimo sveikatos labui dienai paminėti (toliau – Konkursas) gali dalyvauti visi Vilkaviškio rajono gyventojams. Konkurso tikslas – skatinti Vilkaviškio rajono gyventojų fizinį aktyvumą, sveiką gyvenseną, kūrybiškumą.
3. Konkurso laikas - nuo 2016 m. gegužės 6 d. iki 2016 m. gegužės 31 d. 
II. KONKURSO ORGANIZAVIMO TVARKA
4. Konkurso organizatorius – Vilkaviškio rajono savivaldybės visuomenės sveikatos biuras (toliau - Biuras). Konkurse gali dalyvauti visi Vilkaviškio rajono gyventojai be išankstinės registracijos ir be apribojimų. 
5. Konkursui pateiktos nuotraukos turi atitikti konkurso temą „Užkrėsk judėjimo virusu draugus!“, t. y. nuotraukose turi būti užfiksuotas asmuo ir/ar asmenys sportuojantys, judantys, užsiimantys mankšta, pramogaujantys ar kitaip stiprinantys judėjimu savo sveikatą ir į šią veiklą įtraukiantys savo draugus, artimuosius (galimos temos: bėgimas, mankšta, važiavimas dviračiu, plaukimas, šiaurietiškasis ėjimas ir t.t.).
III. REIKALAVIMAI NUOTRAUKOMS
6. Konkursui pateikiamos tik skaitmeninių nuotraukų bylos (failai).

7. Konkursui galima pateikti tik 2016 metais darytas nuotraukas. 

· Konkursui siunčiamos nuotraukų skaitmeninės bylos (failai) privalo atitikti šiuos reikalavimus: 

· JPG formatas, ne mažiau kaip 300 KB. Dydis pikseliais ne mažesnis nei 3000 x 2000. Pageidautina, kad pagal dydį ir kitus parametrus tai būtų spaudai tinkamas failas.

· Failo pavadinimas turi būti toks: nuotraukos pavadinimas_autoriaus pavardė_autoriaus vardas.
· Nuotraukos gali būti spalvotos arba nespalvotos. Nuotraukos turi būti sukurtos nenaudojant kompiuterinių filtrų, montažų ir kitų panašių priemonių. 
· Skaitmeninės bylos (failai), neatitinkančios šių reikalavimų, vertinamos nebus.
8. Nuotraukas siųsti elektroniniu paštu vilkaviskis.vsb@gmail.com ne vėliau kaip iki 2016 m. gegužės 31 d. 

9. Kartu su nuotraukomis nurodomas: 1) nuotraukos autoriaus vardas ir pavardė, kontaktiniai duomenys (telefonas, el. paštas); 2) kita informacija (nuotraukos laikas, vieta, kas joje vaizduojama, kita informacija autoriaus nuožiūra). 

10. Nuotraukos autorius pagal galiojančius teisės aktus atsako už autorinių teisių pažeidimus. Pateikdamas nuotrauką konkursui, jis patvirtina, kad yra šios nuotraukos autorius, kad turi joje esančių asmenų sutikimą šią nuotrauką naudoti konkurse.
11. Autorius konkursui gali pateikti iki 5 nuotraukų. 
12. Visos konkursui pateiktos nuotraukos konkurso vykdymo metu bus dedamos į Biuro socialinę paskyrą: https://www.facebook.com/Vilkaviskio-Visuomenes-Sveikatos-Biuras.
13. Biuras pasilieka teisę keisti konkurso taisykles. 

IV. KONKURSUI PATEIKTŲ NUOTRAUKŲ VERTINIMAS
14. Nuotraukų skaitmeninės bylos (failai), neatitinkančios 6, 7, 8 punktuose nurodytų reikalavimų, vertinamos nebus.
15. Nuotraukos, pateiktos vėliau, nei numatyta šių Nuostatų 9 punkte, vertinamos nebus.
16. Konkursui pateiktas nuotraukas vertins Biuro sudaryta komisija (toliau – Komisija), taip pat nugalėtojus galės išrinkti ir Biuro socialinės paskyros lankytojai. 
17. Komisijai vertinti nuotraukos pateikiamos nenurodant jų autorių.
18. Pagrindiniai nuotraukų vertinimo kriterijai:
· išradingumas, meniškumas ir originalumas; 
· konkurso temos atitikimas; 
· techninė nuotraukų kokybė;
19. Iš visų konkursui atsiųstų nuotraukų Komisija išrenka vieną nuotrauką, kurios autorius bus apdovanotas biuro įsteigtu prizu.
20. Konkurso vykdymo metu nuotraukos bus dedamos į Biuro socialinę paskyrą. 3 nuotraukos surinkusios daugiausiai „Patinka“ bus paskelbtos laimėtojomis ir apdovanotos Biuro įsteigtais prizais.
21. Komisija pasilieka teisę skirti papildomus apdovanojimus už tam tikrus kriterijus. 
VI. KONKURSO LAUREATŲ APDOVANOJIMAI
22. Konkurso nugalėtojai skelbiami 2016 m. birželio mėnesį. 
23. Nuotraukų nugalėtojų  autoriai  bus pakviesti į Biurą atsiimti apdovanojimų. 
24. Pasibaigus konkursui, Biuras pasilieka teisę naudoti (leidžiant leidinius, plakatus, skelbti interneto tinklalapyje ir kt.) nuotraukas, kurios buvo pateiktos konkursui, nurodant autorystę. Autorius, pateikdamas nuotrauką konkursui sutinka, kad Biuras gali naudoti nuotrauką savo tikslais. Už nuotraukų panaudojimą autoriams honoraras nemokamas.
VII. BAIGIAMOSIOS NUOSTATOS
25. Nuotraukų atsiuntimas konkursui „Užkrėsk judėjimo virusu draugus!“ laikomas autoriaus ir Biuro susitarimu dėl šiuose nuostatuose išdėstytų reikalavimų laikymosi.
_________________________

